b'\n_START_ARTICLE_\nDalibor Stevanovi\xc4\x87\n_START_SECTION_\nKariera\n_START_PARAGRAPH_\nDalibor je profesionalno nogometno pot za\xc4\x8del leta 2001 v NK Olimpija in jo nato leta 2002 nadaljeval v NK Dom\xc5\xbeale. Leta 2005 je podpisal \xc5\xa1tiriinpol letno pogodbo s \xc5\xa1panskim klubom Real Sociedad, kjer pa se ni uspel uveljaviti kot igralec prve ekipe. Leta 2008 je bil zato posojen klubu Deportivo Alav\xc3\xa9s, septembra istega leta pa je pred\xc4\x8dasno prekinil pogodbo z Realom Sociedad in od\xc5\xa1el v Izrael, kjer je podpisal enoletno pogodbo z mo\xc5\xbenostjo podalj\xc5\xa1anja s klubom Maccabi Petah Tikva.\n_START_SECTION_\nReprezentan\xc4\x8dna kariera\n_START_PARAGRAPH_\nDalibor Stevanovi\xc4\x87 je od leta 2006 \xc4\x8dlan Slovenske nogometne reprezentance, za katero je prvi\xc4\x8d zaigral pod vodstvom Branka Oblaka. Ta mu je prvo prilo\xc5\xbenost ponudil na prijateljskem turnirju v Larnaki, kjer je februarja 2006 vstopil kot rezervni igralec s klopi na tekmi z Romunijo. V za\xc4\x8detku marca istega leta je drugi\xc4\x8d zaigral na tekmi proti Cipru._NEWLINE_Tretji\xc4\x8d je dobil prilo\xc5\xbenost pod vodstvom selektorja Matja\xc5\xbea Keka, ki ga je v igro poslal na prijateljski tekmi proti reprezentanci \xc4\x8crne gore avgusta 2007._NEWLINE_Tudi v kvalifikacijah za nastop na Svetovnem prvenstvu 2010 je od leta 2008 \xc4\x8dlan slovenske reprezentance._NEWLINE_Prvi zadetek za \xc4\x8dlansko reprezentanco je dosegel 14. oktobra 2009, na zadnji tekmi kvalifikacij za Svetovno prvenstvo proti San Marinu.'